Abamu ku babaka mu Palamenti abooludda oluwakanya Gavumenti nga bakulembeddwamu Winnie Kiiza abakulira mu Palamenti, enkya ya leero basimbudde okuva ku Palamenti okutandika kaweefube waabwe ow’okusomesa abantu ku bikwata ku bbago ly’etteeka ly’etteeka ery’omwaka 2017 eriwa Gavumenti enkizo okutwala ettaka ku bannyimilyo nga tesoose kubaliyirira bweba eyagala okubaako by’ekolerako.
Akawungeezi k’eggulo Omubaka Kiiza yategeezezzza ab’amawulire nti enteekateeka eno egendererwamu kulaga balonzo nti singa ennongoosereza eno eneemala n’eyisibwa nerifuuka tteeka, Bannayuganda banaaba eky’obugagga kyebasigazza nga ettaka bakifuuye mu ngombe. Era bwatyo n’ategeeza nti bagenze kutandikira mu bitundu by’ e Masaka olwo balyoke batalaage n’ebitundu ebirala.
lug_Latn lug_Latn